《五言登禅定阁一首》
唐代·张栖贞

鹿苑传金地，龙宫出铁围。阁里山河近，楼上落星稀。

独园登彼岸，双树遂忘归。贝叶含峰入，芦花逐雁飞。

云{扌臥}拟留盖，萝悬似拂衣。言倍列棘赏，同赴握兰期。

禅林当月路，更似偶仙扉。

作者简介：河间鄚县人。约于武则天时任户部员外郎、吏部员外郎。因事被讼，乃诈称遭母忧而不肯起对，为时人所嘲。约于玄宗开元初任汝州刺史。